Biken ken ne fell din lezel ar choumoul du da aloubiñ ma spered, biken ken ne fell din lezel ar gorventenn da gas bagig ma spi dar strad. Biken ken ne soñjin eo en aner, eo graet ar jeu endeo, ha neus netra na cheller ober. Biken ken ne soñjin emañ ar gwir ganto, eo marvet ma yezh dija, ha neus netra ken da saveteiñ. Ma zo ezhomm e vin un tour-tan, da gas ar re a vo kollet dar gêr, ma zo ezhomm e vin ur banniel a stlako en avel, ma zo ezhomm e vin ur  vouezh da huchal a-us dar glemicherien, ma zo ezhomm e vin ar pezh a rankin bezañ, e rin ar pezh a rankin ober, en desped dar priz, dar boan ha dar fulor, en desped dar gasoni, dar reuz ha dam chalon zigor. En desped da bep-tra, men tou.